b'\n_START_ARTICLE_\nMorski sesalec\n_START_PARAGRAPH_\nMorski sesalci so vodni sesalci, ki neposredno izkori\xc5\xa1\xc4\x8dajo morske ekosisteme za svoje pre\xc5\xbeivetje in so od njih odvisni. Sem spadajo \xc5\xbeivali, kot so tjulnji, kiti, morske krave, morske vidre in severni medvedi, ki so v manj\xc5\xa1i ali ve\xc4\x8dji meri vezani na morsko okolje. Ne predstavljajo naravne skupine (klada), temve\xc4\x8d izhajajo iz ve\xc4\x8d nesorodnih evolucijskih linij, ki so se drugotno prilagodili na \xc5\xbeivljenje v vodi, kot primer konvergentne evolucije._NEWLINE_Kiti in morske krave so popolnoma morski organizmi, v celoti vezani na morje, ki v vodi pre\xc5\xbeivijo vse \xc5\xbeivljenje. Tjulnji in morski levi so prete\xc5\xbeno morski, v vodi pre\xc5\xbeivijo ve\xc4\x8dji del \xc5\xbeivljenja, a se morajo vrniti na kopno za dolo\xc4\x8dene aktivnosti, kot je razmno\xc5\xbeevanje. Najohlapneje so na morje vezane vidre in severni medvedi, ki ga izkori\xc5\xa1\xc4\x8dajo v glavnem le kot vir hrane._NEWLINE_\xc5\xa0tevilo vrst morskih sesalcev je majhno v primerjavi s kopenskimi, a je njihov vpliv na morske ekosisteme velik, saj so obi\xc4\x8dajno na vrhu prehranjevalne verige. Kot indikatorji stanja okolja zbujajo skrb na globalni ravni, saj je od 129 znanih vrst skoraj \xc4\x8detrtina ogro\xc5\xbeenih.'